recursal/SuperWikiNEXT-32B huggingface dataset:
Lokasi
------

Solahütte (juga dikenali sebagai **Soletal**,**Solehütte**, **SS-Hütte Soletal**, ataupun **SS-Hütte Porabka**) merupakan kemudahan rekreasi bagi kakitangan Jerman Nazi di Auschwitz/Birkenau/Buna. Solahütte terletak berdekatan dengan perkampungan Międzybrodzie Bialskie di Zywiec (sejauh 30km dari selatan Oświęcim (umumnya digelar Auschwitz selepas dirampas Jerman Nazi)). Pada era Nasional Sosialisme di Jerman, poskad yang dihantar oleh staff SS memaparkan panorama resort dengan cetakan alamat 'SS-Hütte Soletal'.Namun tempat tersebut masih merupakan satu misteri pada ketika itu.

Pendedahan
----------

Tempat tersebut masih kurang diketahui ramai sehinggalah pada tahun 2007 apabila Album Gambar Höcker dimuatnaik di internet. Sinar kebenaran terpancar apabila album tersebut secara majoritinya mendedahkan himpunan gambar staff ketika berada di resort tersebut.Koleksi tersebut walau bagaimanapun kelihatan agak luar biasa pada mata masyarakat kini, memandangkan pada waktu gambar-gambar tersebut diambil, holocaust merupakan pada tahap kemuncak dengan pembunuhan beribu-ribu orang Yahudi pada satu-satu masa tidak jauh dari pusat rekreasi tersebut.

Galeri
------
**SolarCity Corporation** ialah sebuah syarikat awam yang beribu pejabat di Fremont, California yang menjual dan memasang sistem tenaga suria dan produk dan perkhidmatan lain yang berkaitan kepada pengguna kediaman, perindustrian, dan komersial umum. Syarikat ini ditubuhkan pada 4 Julai 2006 oleh Peter dan Lyndon Rive, sepupu Elon Musk, Ketua Pegawai Eksekutif Tesla, Inc. Tesla memperoleh SolarCity pada tahun 2016, dengan kos kira-kira $ 2.6 bilion dan mengumpulkan perniagaan tenaga suria dengan Tesla Energy.

SolarCity memberi tumpuan kepada penjualan dari pintu ke pintu dengan sistem penyewaan. Pelanggan membayar kuasa yang dihasilkan dari panel selama 20 tahun, tanpa wang pendahuluan. Model perniagaan telah menjadi yang paling popular di AS dan telah menjadikan syarikat itu sebagai pemasang terbesar sistem suria kediaman. Namun, berdasarkan model perniagaan itu, SolarCity mempunyai hutang lebih dari $ 1.5 bilion pada saat pemerolehannya pada tahun 2016 dan dikritik oleh aktivis perlindungan pengguna dan pegawai pemerintah.

Sebelum diambil alih oleh Tesla, kedua-dua syarikat itu mempunyai hubungan yang rapat. SolarCity menawarkan Tesla Roadster pengguna secara percuma di stesen pengecasannya. SolarCity di bawah Elon Musk menjadi salah satu syarikat yang memasang Tesla's Powerwall, peranti simpanan kuasa rumah Tesla.

Rujukan
-------

1. ↑  "Management Team at SolarCity". solarcity.com. Dicapai pada 2014-03-15.

Pautan luar
-----------

* Tapak web rasmi Edit this at Wikidata

| * l
* b
* s
Elon Musk |
| --- |
| Syarikat | 
* Zip2 (1995–1999)
* X.com (1999–2000, kemudian PayPal)
* SpaceX (2002–kini)
* Tesla, Inc. (2004–kini)
* SolarCity (2006–kini)
* OpenAI (2015–kini)
* Neuralink (2016–kini)
* The Boring Company (2016–kini)

 |  |
| Lain-lain | 
* Hyperloop
* Tesla Roadster in space
* Terowong Ujian Boring
* Pandangan Elon Musk

 |
| Keluarga | 
* Maye Musk (ibu)
* Justine Musk (isteri pertama)
* Talulah Riley (isteri kedua)
* Grimes (pasangan)
* Kimbal Musk (adik)
* Tosca Musk (adik)
* Lyndon Rive (sepupu)

 |
| Budaya masyhur | 
* *Elon Musk: Tesla, SpaceX, and the Quest for a Fantastic Future* (biografi 2015)
* "The Musk Who Fell to Earth" (*The Simpsons*, 2015)
* "One Crew over the Crewcoo's Morty" (*Rick and Morty*, 2019)

 |
| Legasi | 
* Anugerah dan penghargaan

 |
| Kategori Kategori |
**Teenebelle** atau **Teens** ialah sebuah Girlband asal Indonesia yang mula ditubuhkan pada tahun 2013. Kumpulan ini pertama kali debut di televisyen pada tarikh 16 Mac 2014. Pada 1 Jun 2014 kumpulan ini menetapkan tarikh tersebut sebagai hari jadi mereka selepas 4 ahli dinyatakan layak untuk bergabung ke kumpulan ini. Kumpulan ini terdiri dari 9 ahli iaitu **Abel**, **Paulina**, **Adel**, **Shieren**, **Rika**, **Livia**, **Yoriko**, **Stefanny**, & **Kikies**. Genre muzik pop. Kumpulan ini mengusung tema "*cheer full, happy, beauty*".

Lagu perdana mereka berjudul *Tersenyumlah* dikeluarkan pada tahun 2014 & album perdananya dikeluarkan pada tahun 2015 yang bertajuk Happy Friends. Kumpulan ini mempunyai peminat yang biasa disebut dengan nama Suppor Teens). Di setiap penampilan, Teenebelle sentiasa tampil berlapan di mana Adel memilih untuk keluar dari Teenebelle dengan alasan ingin meneruskan pengajian & mengubah *username* Twitter yang dulunya @Teens\_Adel kini @Adeliart1499 & Adel memutuskan untuk membuat akaun baharu kerana akaun lamanya dibajak orang yang tidak bertanggung jawab. Kini *username* Adel ialah @Adeliart14899. Dengan formasi Teenebelle yang kini hanyalah berlapan, Teenebelle akan tetap semangat untuk terus berkarya. Seperti sekarang ini Teenebelle telah melancarkan program baharu yang tayang setiap hari Ahad di saluran Youtube. Nama program baharu tersebut ialah Teras Teeana.

Singel
------

* *Tersenyumlah* (2014)
* *Cinta Monyet* (2014)
* *Mimpi* (2015)
* *Happy Friends* (2015)
* *Pelangi* (2015)
* *Rahasia Wanita* (2017)

Album
-----

* *Happy Friends* (2015)

Pengurusan
----------

| Nama pekerja/ti | Bahagian |
| --- | --- |
| **Tri Okky Pamungkas** | Pengurus |
| **Teguh Sanjaya** | Eksekutif Penerbit |
| **Dino Raturandang** | Penerbit |
| **Irza Rivai** | Penolong Pengeluaran |
| **Naboya Burlian Julika** | Penata Busana & Solek |

FTV
---

| Tahun | Tajuk | Bersama | Penayangan |
| --- | --- | --- | --- |
| Kali | Pertama | Terakhir |
| 2014 | *Rebutan Cinta Monyet* | Randy Martin | 1 | 7 September 2014 | - |

Iklan
-----

* So Nice
* So Good
* Clevo

Presenter
---------

* *JKT48 4th Generation Audition* (bersama ahli Bubbi & Rizky Pratama)
* JKT48 Ultah Ke 2 "HUT JKT48 Team KIII yang ke 2 (bersama ahli Bubbi & Rizky Pratama)

Rujukan
-------

Pautan luar
-----------

* Tapak rasmi Diarkibkan 2014-12-18 di Wayback Machine
* Teenebelle di Twitter
Fail:Asam gumpal.jpgKuih asam gumpal.
Kuih **asam gumpal** merupakan sejenis hidangan kuih tradisional Melayu yang lemak manis yang dihasilkan dengan menggunakan sagu mata ikan/ sagu biji dengan inti dan dimasak dalam kuah santan.

Kuih asam gumpal disediakan dengan menggunakan sagu biji yang telah direbus dengan air yang dicampurkan dengan garam bagi membangkitkan rasa. Selepas itu sagu yang telah dimasak akan diisi dengan inti dan dijemput dengan tangan kepada bentuk akhir. Biasanya asam gumpal ini akan digumpal menjadi bulat sebesar satu gumpalan tangan (uukuran lama). Ia kemudiannya akan dimasak dalam kuah santan sehingga pekat. Campuran gula merah, halia dan halba juga ditambah bagi menambahkan perisa. 

Kuih asam gumpal biasanya banyak dijual secara meluas dan cara membuatnya adalah mudah dan murah. Asam gumpal biasa dijual di pasar, pasar minggu, dan pasar tani.

Asal
----

Kuih asam gumpal ini lebih popular di sebelah pantai timur, terutama di Kelantan dan Terengganu. Kuih asam gumpal ada terdapat dijual secara meluas dan terdapat setiap masa sebagai hidangan petang. Ia mudah didapati dan harganya juga berpatutan.

Nama
----

Nama asam gumpal mungkin diambil dari cara membuatnya, iaitu digumpal dengan tangan.

Penyebaran
----------

Kuih asam gumpal ini lebih popular di sebelah pantai timur, terutama di Kelantan dan Terengganu yang biasa dan mempunyai banyak hidangan kuih yang dieprbuat dengan kuah santan pekat. Oleh kerana kos pembuatan yang rendah, ia banyak dijual begitu sahaja, dan tidak perlu ditempah lebih awal.

Kuih asam gumpal kurang popular dinegeri lain di Malaysia, kemungkinannya disebabkan kuah bersantan pekat itu dianggap kurang baik bagi kesihatan dan kuahnya yang melekit menyukarkan ia dihidangkan di pejabat. Kuih asam gumpal biasanya dihidangkan secara berkuah dengan kuah santan pekat.

Dalam budaya popular
--------------------

Kuih asam gumpal kurang diminati dikalangan golongan muda kerana ia merupakan sejenis kuih berhidang dan tidak boleh dimakan secara pantas. Selain itu kuahnya yang melekit dianggap menyelekehkan dan kuah santan pekat itu dianggap kurang baik bagi kesihatan.

Kuih asam gumpal sesuai untuk dijadikan sebagi makanan petang kerana rasanya yang sedap dan mengenyangkan.

Lihat juga
----------

Rujukan
-------

1. ↑  Gadis pulau, Wan Ahmad Ismail, Dewan Bahasa dan Pustaka, Kementerian Pendidikan Malaysia, 1991 - 108 pages
2. ↑  Keropok lekor Balok istimewa.[*pautan mati kekal*]

Pautan luar
-----------

* Peluang berbuka puasa dengan Chef Wan Diarkibkan 2015-04-02 di Wayback Machine
* Gambar asam gumpal. Diarkibkan 2008-09-20 di Wayback Machine
* Resepi di mesra.net. Diarkibkan 2008-12-05 di Wayback Machine
**Asam kandis** (Jawi: ‏أسم کنديس‎code: ms is deprecated ‎, *Garcinia xanthochymus*) adalah pokok hijau abadi berukuran maksimum 15 m yang berasal dari India. Ia masih sekeluarga dengan buah manggis serta asam gelugur.

Silaranya berbentuk seperti piramid, dengan batang utama tegak dan cabang-cabang tumbuh mendatar, seperti pohon manggis. Daunnya lanset memanjang, sempit, panjang 12-24 cm. Buahnya agak membulat, meruncing, dengan diameter mencapai 9 cm, berwarna jingga pucat atau kuning pekat. Tumbuhan ini suka pada keadaan persekitaran yang lembab. Pembungaan biasanya setelah masa kering yang cukup panjang (minimum tiga bulan) dan boleh berbunga dua kali setahun.

Asam kandis dimanfaatkan buahnya. Rasanya masam dan dijadikan perencah dapur, selai, campuran kari, serta dibuat acar. Asam kandis banyak dipakai dalam masakan yang berasal dari Sumatera. Asam kandis serta asam gelugur dapat diganti dengan kokum, perencah yang dihasilkan dari tumbuhan sekerabat (*G. indica*). Pemanfaatan lain adalah sebagai sumber bahan pewarna.

Sinonimnya *G. tinctoria*, *Xanthochymus pictorius*.

Rujukan
-------

* Data FAO Diarkibkan 2019-05-31 di Wayback Machine
* Gambar

Pautan luar
-----------

* Profil spesies di Sistem Maklumat Biokepelbagaian Malaysia
* Profil spesies di Flora and Fauna Web Lembaga Taman Negara Singapura

|  |  |
| --- | --- |
| Ikon tunas | Rencana mengenai tumbuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Bagi drama adaptasi novel ini, lihat Tersuka Tanpa Sengaja.

***Tersuka Tanpa Sengaja*** ialah sebuah novel 2014 oleh penulis novel Malaysia, Pena Kayu, diterbitkan pada 25 Ogos 2014 oleh Idea Kreatif Publication. Ia telah diadaptasikan sebagai sebuah siri drama oleh Astro Ria pada 2015.

Sinopsis
--------

Kali pertama mereka bertemu, Farhah dituduh mahu mencalarkan kereta Syed Arif. Tak cukup dengan itu, identitinya dicurigai.

"You pandang apa?" sergah Farhah. Dia juga sudah menutup bahagian dadanya mengunakan tangan. Syed Arif membeliakkan mata, tidak percaya dengan tindakan perempuan gedoboh tersebut.

"I tak selera pun nak pandang you. I’m just shocked that you are actually a girl dressed up like a boy." ​Kali kedua bertemu, Farhah berdress meleret dengan high heel bagai. Tapi, encik Doktor tetap kutuk juga. "You tanpa mekap sangat pucat. I boleh nampak hidung you ni agak kembang. Mata pun agak sepet." – Doktor Syed Arif.

Sebab itu bila tiba-tiba Syed Arif ajak dia kahwin, Farhah memang tak percaya. Syed Arif tu kacak bukan main, mana nak sepadan dengan dia yang gedoboh itu. Walau di hatinya terbersit rasa indah tapi, dia harus sedar diri. Dia tak cantik dan kisah hidupnya tak seindah mana. "I lebih suka lelaki yang nak kahwin dengan I sebab dia suka I, bukan sebab yang lain." - Farhah

"Then.. make me fall in love with you. Seduce me." – Doktor Syed Arif. Goda Syed Arif? Ingat itu kerja senang ke? Farhah tak pandai nak jadi perempuan gedik apatah lagi nak buat lelaki itu jatuh cinta.

"I tak akan sia-siakan you. Janganlah you fikir I ni macam hero-hero dalam novel. Asal kahwin tanpa rela saja, si isteri disia-siakan." – Doktor Syed Arif.

Boleh percaya ke? Lebih-lebih lagi bila kekasih lama Syed Arif muncul kembali. Katrina Datuk Ahmad Alias tu cantiknya luar biasa. Kuat ke iman tuan doktor? "Sebab dia, you curang, kan? Sebab dia, you lupakan I, kan? Memang dia ni perampas!" – Katrina.

"Farhah bukan perampas. I yang lamar Farhah jadi isteri I"- Doktor Syed Arif. Mampukah Farhah tepis ‘langau’ tercantik abad ini dalam memenangi hati suami sendiri? Sedang dalam keluarga pun dia kalah dengan Katrina, inikan pula dengan ‘suami tanpa cinta’ itu.

Adaptasi
--------

### Televisyen

Rencana utama: Tersuka Tanpa Sengaja
*Tersuka Tanpa Sengaja* dikeluarkan pada 2014 oleh Idea Kreatif Publication. Pada tahun 2012, novel ini telah diadaptasikan ke siaran TV melalui drama waktu perdana di Slot MegaDrama pada 7 Disember 2015 di Astro Ria, dibintangi oleh Amar Baharin, Amyra Rosli, Hafreez Adam dan Emma Maembong terbitan Suhan Movies & Trading.

Rujukan
-------

1. ↑  Pena Kayu (2014). *Tersuka Tanpa Sengaja*. Idea Kreatif Publication. ISBN 9789670718088.
2. ↑  Tersuka Tanpa Sengaja by Pena Kayu Goodreads. Dicapai pada 1 Februari 2020.
3. ↑  Tersuka Tanpa Sengaja Merahussain. Dicapai pada 2 Disember 2016.
**Skuad GAHMUDA** (English: *GAHMUDA squad*) merupakan sebuah pasukan sukarela di Sabah, Malaysia yang menjadi platform kepada penggerak pemuda dan penyokongnya serta anak muda di negeri Sabah. Skuad ini telah ditubuhkan oleh Pertubuhan Pemuda Parti Gagasan Rakyat Sabah. Fairuz Renddan berkata, skuad GAHMUDA ditubuhkan bagi menyumbangkan buah fikiran, tenaga dan masa mencakupi isu kebajikan rakyat, bencana alam, kemalangan, malapetaka dan seumpamanya. "Setakat ini *(2 Mei 2023)* Skuad GAHMUDA menerima 300 permohonan keahlian dan sasaran kami adalah 20 ribu penyertaan dari anak muda Sabah," katanya semasa mempengerusikan Mesyuarat Jawatankuasa Pergerakan Pemuda Gagasan Rakyat kali pertama di Ibu Pejabat Parti Gagasan Rakyat Sabah di Alamesra, dekat sini, hari Selasa. Sehubungan dengan itu, Fairuz Renddan mengalu-alukan kebersamaan anak muda bagi
sama-sama menyemarakkan semangat kesukarelawanan melalui wadah GAHMUDA. "Pemuda Gagasan Rakyat akan sentiasa
memperjuangkan isu-isu anak muda Sabah bagi memastikan golongan ini akan sentiasa terbela dan terjaga haknya," katanya.

Lihat Juga
----------

* Parti Gagasan Rakyat Sabah
* Pemuda GAGASAN Rakyat

Rujukan
-------

1. ↑  "Fairuz umum penubuhan skuad GAHMUDA". *Gagasan Rakyat*. 2023-05-02.
2. ↑  "Pemuda Gagasan Rakyat umum penubuhan skuad GAHMUDA". *Sabah Media*. 2023-05-02.
***Westler*** merupakan filem 1985 yang dihasilkan untuk televisyen Jerman Barat.  Ia telah diarahkan Wieland Speck dan disiarkan menerusi ZDF. Ia telah menerima skor 44% dari Rotten Tomatoes.

Sinopsis
--------

Felix (lakonan Sigurd Rachman) yang berada di Jerman Barat telah dikunjungi oleh rakannya dari Los Angeles (lakonan Andy Lucas]]. Mereka membuat kunjungan sehari ke Berlun Timur dan bertemu dengan Thomas (lakonan Rainer Strecker). Thomas dan Felix telah jatuh cinta tetapi terhalang oleh Tembok, sitausi Jerman pada ketika itu. Felix cuba menjaga hubungan mereka dengan mengunjungi Thomas dengan kerap, tetapi telah menimbulkan syak oleh pihak berkuasa Jerman Timur. Akhirnya, Thomas terbang ke Jerman Barat melalui Praque, dimana rakan Czechnya membantu dia berhubung dengan seseorang yang dapat membantu dirinya melarikan diri.

Anugerah
--------

* Festival Max Ophüls, Anugerah Penonton, 1985
* Festival Filem Gay & Lesbian Antarabangsa San Francisco, Anugerah Penonton, 1986
* Festival Filem Gay & Lesbian Antarabangsa Torino, Plat Festival, 1987

Rujukan
-------

1. ↑  Uricchio, Marylynn (October 14, 1989). "'Westler' is simple love story". *Pittsburgh Post-Gazette*. Dicapai pada December 6, 2011.
2. ↑  Rotten Tomatoes Westler (East of the Wall)
3. ↑  "New York Times Overview: Westler East of the Wall". Diarkibkan daripada yang asal pada 2012-07-10. Dicapai pada 2017-05-31.

Pautan luar
-----------

* *Westler*  di Pangkalan Data Filem Internet (IMDb)
**Stadium Kelab Bola Sepak Hong Kong** (Cina tradisional: 香港足球會球場code: zh is deprecated ) adalah stadium pelbagai guna yang terletak di Sukan Rd, Happy Valley, Hong Kong. Padang utama digunakan untuk bola sepak dan ragbi (kesatuan) perlawanan, dan terdapat padang hoki bersebelahan. Pada permukaan bermain merupakan sintetik sejak tahun 2004.

Stadium (yang dimiliki oleh Kelab Bola Sepak Hong Kong) mampu memuatkan seramai 2,750 orang, dan pernah menjadi tuan rumah tahunan Hong Kong serta berpuluh-puluh kejohanan lain dan Bola Sepak Antarabangsa HKFC Tujuh kejohanan.

Sukan Jalanan adalah tempat yang terkenal di dunia Hong Kong Sevens dari penubuhannya pada tahun 1976 sehingga ia mengatasi pesaing Laman Utama dan telah berpindah ke Stadium Kerajaan Hong Kong (kini Stadium Hong Kong) pada tahun 1982.

Padang ini juga digunakan untuk Bola Sepak Junior dan pasukan Ragbi. Pasukan tersebut melatih di padang pada hari Sabtu dan Ahad. Sesetengah pasukan juga melatih Latihan Segitiga, yang terletak bersebelahan dengan padang utama.

Pautan luar
-----------

* The Hong Kong Football Club

Lihat juga
----------

* Stadium Hong Kong
* Leighton Road
* Wong Nai Chung Road
**Kampus UiTM Tawau** merupakan salah satu daripada kampus kota Universiti Teknologi MARA yang terletak di negeri Sabah, Malaysia. Ia dibuka pada akhir tahun 1996 untuk menampung pertambahan pelajar di kampus UiTM Kota Kinabalu.

•UiTM Kampus Tawau mula beroperasi pada Disember 1996 dan telah dirasmikan oleh Yang Berhormat Datuk Seri Mohd. Najib Bin Tun Razak pada 10 Jun 1997. Bersempena majlis perasmian tersebut UiTM Kampus Tawau diisytiharkan sebagai Kampus Kota dari segi perlaksanaan operasinya. Sehingga kini UiTM Kampus Tawau merupakan "Feeder Campus" untuk kursus-kursus diploma yang ditawarkan oleh UiTM seluruh Malaysia khususnya UiTM Cawangan Sabah Kampus Kota Kinabalu.

  

Pada awal penubuhannya sehingga penghujung tahun 1996, UiTM Kampus Tawau telah beroperasi di Bangunan MAA, Jalan Bunga Raya, Tawau. Pada tahun 2006 UiTM Kampus Tawau telah berpindah dan beroperasi di Bangunan Hup Foh, Bandaran Baru, Jalan Baru Tawau. Sebelum ini, Bangunan Hup Foh merupakan kolej kediaman pelajar sahaja bersama Unit Keselamatan UiTM dan Unit Kolej.

  

Kampus tetap terletak di Batu 26, Jalan Apas, Balung, Tawau. Perletakan batu asas telah disempurnakan oleh Y.B. Dato’ Sri Mohd. Najib Tun Abdul Razak (Menteri Pendidikan ketika itu) iaitu pada tahun 1999. Walau bagaimanapun, pembinaan Kampus Tawau di Balung hanya dimulakan pada Mac 2009 dan telah siap pada Oktober 2011. Semenjak itu, UiTM Kampus Tawau telah beroperasi di kampus tetapnya seperti di alamat berikut:-

  KM 36 Apas Balung

framesframes  Peti Surat 61372

  91032 Tawau, Sabah

Tel No: 089-951611 / Fax No: 089-951644

Antara kursus yang ditawarkan oleh UiTM Kampus Tawau ialah Program Pra-Perdagangan, Program Pra-Sains dan yang akan datang Program Diploma Perniagaan ( Pengangkutan ) dan Program Diploma Perladangan.

|  |  |
| --- | --- |
|  | Wikimedia Commons mempunyai media berkaitan ***UiTM Kampus Tawau*** |
Istilah **anti-Amerikanisme** atau **sentimen anti-Amerikanisme**, merujuk kepada pembangkang atau permusuhan kepada dasar, budaya, masyarakat, ekonomi kuasa besar dalam peranan antarabangsa, atau Amerika Syarikat. Biasanya anti-Amerikanisme adalah tidak menyokong Amerika Syarikat seperti kejadian di Syria, Kesatuan Soviet dan negara lain di Arab.

Ahli sains politik Brendan O'Connor mencadangkan bahawa Anti-Amerikanisme tidak boleh diasingkan sebagai suatu fenomena yang konsisten dan bahawa istilah ini berasal sebagai komposit kasar stereotaip, prejudis dan kritikan terhadap rakyat Amerika atau Amerika Syarikat. Keadaan ini berkembang kepada kritikan lebih-lebih lagi politik yang berasaskan.

Fidel Castro yang pernah menggalakkan anti-Amerikanisme di Cuba.
Contoh anti-Amerikanisme adalah di Cuba. Fidel Castro membantah hak campur tangan Amerika Syarikat di Cuba sejak era Fulgencio Batista. Kejadian ini juga mencetuskan hubungan tegang di antara dua negara ini. Hubungan Cuba-Amerika Syarikat semakin tegang apabila era Castro. Ketika Revolusi Cuba, Castro menggalakkan anti-Amerikanisme dan hanya orang Cuba sahaja menetap di negara itu.

Rujukan
-------

1. ↑  William Russell Melton. *The new American expat: thriving and surviving overseas in the post-9/11 world*. Intercultural Press, 2005. p. XIX.
2. ↑  name="OConnor">O'Connor, Brendan: "A Brief History of Anti-Americanism from Cultural Criticism to Terrorism" Diarkibkan 2006-08-20 di Wayback Machine, Australasian Journal of American Studies, July 2004, pp. 77–92
**Teori Lie** (disebut "Lee") ialah satu bidang matematik yang dibangunkan oleh Sophus Lie. Dalam kajian awal Lie, ideanya adalah untuk membina satu teori *kumpulan selanjar* (bahasa Inggeris: *continuous groups*code: en is deprecated ), bagi melengkapi teori kumpulan diskret yang telah dibangunkan dalam teori bentuk modular, oleh Felix Klein dan Henri Poincaré. Aplikasi awal yang ada dalam fikiran Lie ialah dalam teori persamaan pembezaan. Pada model teori Galois dan persamaan polinomial, konsepsi yang memacunya ialah satu teori yang mampu menyatukan, dengan pengkajian simetri, keseluruhan bidang persamaan pembezaan biasa.

Bagaimanapun, harapan yang Teori Lie akan menyatukan keseluruhan cabang persamaan pembezaan biasa tidak tercapai. Kaedah simetri untuk ODEs terus dikaji, namun ia tidak mendominasi subjek tersebut. Terdapat teori Galois pembezaan, tetapi ia dibangunkan oleh orang lain, seperti Picard dan Vessiot, dan ia memberikan satu teori untuk kuadratur, kamiran tak tentu yang diperlukan untuk mengungkapkan penyelesaian.

Untuk jangka masa panjang, aplikasi langsung simetri selanjar ke dalam persoalan geometri bukanlah faktor utama yang menjadikan teori Lie sebagai bab utama dalam matematik kontemporari. Tetapi kerana terdapat teori struktur yang baik bagi kumpulan Lie dan perwakilannya yang telah menjadikannya bahagian utama dalam algebra abstrak. Beberapa aplikasi dalam bidang utama telah ditemui, contohnya dalam perwakilan automorf dan dalam fizik matematik.

Rujukan
-------

* Thomas Hawkins (2000) *Emergence of the Theory of Lie Groups: an essay in the history of mathematics, 1869 — 1926*, Springer ISBN 0387989633 .
* David H. Sattinger & O.L. Weaver (1986) *Lie groups and algebras with applications to physics, geometry, and mechanics* Springer-Verlag ISBN 3540962409 .
* John Stillwell (2008) *Naive Lie Theory*, Springer ISBN 0387982892.

| * l
* b
* s
Bidang utama matematik |
| --- |
| Bidang | 
Aritmetik **·** 
Algebra (Asas – Linear – Abstrak) **·** 
Geometri (Diskret – Algebra – Pembezaan) **·** 
Kalkulus **·** 
Analisis **·** 
Teori set **·** 
Logik **·** 
Teori kategori **·** 
Teori nombor **·** 
Kombinatorik **·** 
Teori graf **·** 
Topologi **·** 
Teori Lie **·** 
Persamaan pembezaan **·** 
Sistem dinamik **·** 
Fizik matematik **·** 
Analisis berangka **·** 
Pengiraan **·** 
Teori maklumat **·** 
Kebarangkalian **·** 
Statistik **·** 
Pengoptimuman **·** 
Teori kawalan **·** 
Teori permainan
 |
| Pembahagian utama | 
Matematik tulen **·** 
Matematik gunaan **·** 
Matematik diskret **·** 
Matematik pengiraan
 |
| **Kategori**  · Portal Matematik  · Senarai |
Dalam kalkulus, **teorem nilai min** menyatakan, secara kasar, bahawa pada lengkok lengkung selanjar licin (terbezakan), ada pada lengkok itu sekurang-kurangnya satu titik di mana terbitan (cerun) lengkung itu sama (selari) dengan terbitan "purata" lengkok itu. Hal ini digunakan untuk membuktikan teorem yang membuat kesimpulan sejabat tentang fungsi pada sebuah jeda bermula dari hipotesis tempatan tentang terbitan di titik jeda.

Lebih tepatnya, jika fungsi f (x) adalah selanjar pada selang tertutup [a] b, dan diperbezakan pada selang terbuka (a, b), maka terdapat titik c dalam (a, b) seperti yang

{\displaystyle f'(c)={\frac {f(b)-f(a)}{b-a}}\,.}
teorem ini boleh difahami secara intuitif dengan mengaplikasikannya pada gerakan: Jika kereta perjalanan seratus batu dalam satu jam, maka kelajuan purata selama masa itu adalah 100 batu per jam. Untuk mendapatkan pada kelajuan purata, kereta salah satu harus pergi pada 100 batu per jam malar selama waktu itu penuh, atau, jika berjalan lebih lambat pada suatu saat, ia harus berjalan lebih cepat pada masa yang lain juga (dan sebaliknya) , dalam rangka masih berakhir dengan purata 100 batu per jam. Oleh kerana itu, Teoren nilai Min memberitahu kita bahawa pada beberapa titik selama perjalanan, kereta pasti perjalanan tepat pada 100 batu per jam, maksudnya, sedang melakukan perjalanan dengan kelajuan purata.

Sebuah kes khusus dari teorem ini pertama kali dihuraikan oleh Parameshvara (1370-1460) dari sekolah astronomi dan matematik Kerala dalam komentar pada Govindasvāmi dan Bhaskara II. teorem nilai purata dalam bentuk moden kemudian dinyatakan oleh Augustin Louis Cauchy (1789-1857). Ini adalah salah satu keputusan paling penting dalam kalkulus pembezaan, serta sebagai salah satu teorem paling penting dalam analisis matematik, dan sangat penting dalam membuktikan teorem asas kalkulus. Teorem nilai min berikut dari kenyataan yang lebih khusus teorem Rolle, dan boleh digunakan untuk membuktikan pernyataan yang lebih umum dari Teorem Taylor (dengan bentuk Lagrange dari istilah baki).
**Stadium Jawaharlal Nehru** terletak di Delhi ,India menjadi arena penganjuran perlawanan bola sepak dan sukan-sukan yang lain di samping pelbagai acara hiburan di India. Di sinilah Sukan Komanwel 2010 dilangsungkan. Namanya sempena Perdana Menteri India yang pertama. Ia boleh memuatkan 60,000 penonton dan 100,000 ketika konsert diadakan.

Stadium ini adalah stadium ke-3 terbesar di India dan ke-51 terbesar di dunia. Stadium ini telah dibina pada tahun 1982 untuk menjadi penganjur Sukan Asia pada tahun itu.

Sukan dan acara yang dianjurkan
-------------------------------

### Kriket

Stadium ini pernah menganjurkan perlawanan Satu Hari Antarabangsa yang menampilkan India menentang Australia pada tahun 1984, dan Afrika Selatan pada tahun 1991.

### Bola Sepak

Beberapa perlawanan Liga Bola Sepak Kebangsaan tempatan juga pernah diadakan di sini.

### Sukan Komanwel 2010

Stadium ini telah menjadi tuan rumah bagi upacara pembukaan dan penutupan Sukan Komanwel India 2010. Pada 27 Juli 2010, ia telah dibuka dan orang ramai dibenarkan melihat bahagian dalamannya.

Koordinat: 28°34′58″N 77°14′04″E﻿ / ﻿28.582873°N 77.23438°E﻿ / 28.582873; 77.23438

Rujukan
-------

1. ↑  bharatonline.com: Info tentang stadium (english)

Pautan luar
-----------

* Lebih mengenai Stadium Jawaharlal Nehru
Dalam algebra, **teorem punca rasional** (atau **ujian punca** rasional, **teorem sifar** **rasional, ujian sifar rasional** atau **teorem *p*/*q***) menyatakan kekangan pada penyelesaian rasional bagi persamaan polinomial

{\displaystyle a\_{n}x^{n}+a\_{n-1}x^{n-1}+\cdots +a\_{0}=0}
dengan pekali integer {\displaystyle a\_{i}\in \mathbb {Z} } dan {\displaystyle a\_{0},a\_{n}\neq 0}. Penyelesaian persamaan juga dipanggil punca atau sifar polinomial di sebelah kiri.

Teorem menyatakan bahawa setiap penyelesaian rasional *x* = *p⁄q*, ditulis dalam sebutan terendah supaya *p* dan *q* secara relatifnya prima, memenuhi:

* *p* ialah faktor integer bagi sebutan tetap *a*0, dan

* *q* ialah faktor integer bagi pekali *an*.

Teorem punca rasional ialah kes khas (untuk faktor linear tunggal) lemma Gauss pada pemfaktoran polinomial. **Teorem punca kamiran** ialah kes khas teorem punca rasional apabila pekali utama ialah *an* = 1.

Rujukan
-------

* Charles D. Miller, Margaret L. Lial, David I. Schneider: *Fundamentals of College Algebra*. Scott & Foresman/Little & Brown Higher Education, 3rd edition 1990, ISBN 0-673-38638-4, pp. 216–221
* Phillip S. Jones, Jack D. Bedient: *The historical roots of elementary mathematics*. Dover Courier Publications 1998, ISBN 0-486-25563-8, pp. 116–117 (*[ online copy]*, m/s. 116, di Buku Google)
* Ron Larson: *Calculus: An Applied Approach*. Cengage Learning 2007, ISBN 978-0-618-95825-2, pp. 23–24 (*[ online copy]*, m/s. 23, di Buku Google)

Pautan luar
-----------

* Eric W. Weisstein, *Rational Zero Theorem* di MathWorld.
* *RationalRootTheorem* at PlanetMath
* Another proof that nth roots of integers are irrational, except for perfect nth powers by Scott E. Brodie
* *The Rational Roots Test* at purplemath.com
**Ya Bani al-Sahara'** (b. Arab: يا بني الصحراء Yā Banī al-Ṣaḥarā') ialah lagu kebangsaan Sahara Barat (Republik Demokratik Arab Sahrawi). Lagu ini digunakan oleh POLISARIO yang pada masa sekarang menguasai Zon Bebas.

Seni kata dalam bahasa Arab
---------------------------

يابني الصحراء انتم في الوغى حاملي المشعل في الدرب الطويل  

اصنعوالثورة في أمتنا واسلكوا من أجلها هذا السبيل  

اقطعوا رأس الدخيل اقطعوا رأس الدخيل  

أيها الثوار يمجد الوطن اقطعوا الاقطاع في هدا الربوع  

وانزعو بالحرب أسباب الفتن ورفضوها لا خضوع لا خنوع  

لا عميل لا دخيل لا عميل لا دخيل  

أيها السائل عنا إننا من تحدى في الجهاد المستحيل  

نحن من حطم ذاك الوثنا نحن من لقنه الدرس الجليل  

إننا شعب نبيل إننا شعب نبيل  

نحن من أعلناها ضد الغزاة ثورة تحرق كل الغاصبين  

إنها الحرب التي تمحو الطغات وتقر الحق حق الكادحين  

إننا شعب نبيل إننا شعب نبيل  

إنها الثورة من أجل الشعوب وستمضي في البلادالعربية  

تصنع الوحدة دوما في القلوب وتقيم العدل والديمقراطية  

كل قرن كل جيل كل قرن كل جيل

|  |  |  |  |  |  |
| --- | --- | --- | --- | --- | --- |
|  | 

|  |
| --- |
| [[:Image:|Yābaniy Es-Saharā]] |
| [[Image:|180px|noicon]] |
| Lagu kebangsaan Republik Demokratik Arab Sahrawi (RDAS) |
| 

---

 |

 |
| *Masalah mendengarkan ? Sila lihat bantuan media.* |
**Filem The Songs We Sang** merupakan sebuah filem dokumentari yang diarahkan oleh Eva Tang dan dibintangi oleh Eric Moo, Billy Koh, Liang Wern Fook, Jj Lin, Stefanie Sun. Filem ini merupakan sebuah filem bercorak dokumentari. Filem ini telah ditayangkan kepada umum pada 2015.

Filem ini menggunakan bahasa Mandarin dan tayangannya memakan masa selama 128 minit.

Sinopsis
--------

Pelakon
-------

Para pelakon yang berlakon di dalam filem ini termasuk Eric Moo, Billy Koh, Liang Wern Fook, Jj Lin, Stefanie Sun

Penerbitan
----------

*Filem The Songs We Sang* ini , yang masa tayangannya sepanjang 128 minit ini dihasilkan oleh Irene Films, dan syarikat pengedarnya adalah The Songs We Sang Pte Ltd.

Keluaran dan sambutan
---------------------

### Tayangan

Filem terbitan Irene Films ini dihasilkan untuk tayangan umum dalam format DCP dan syarikat pengedarnya adalah The Songs We Sang Pte Ltd.

### Ulasan

Runut bunyi
-----------

Anugerah
--------

Rujukan
-------

Pautan luar
-----------

* Filem The Songs We Sang
Slim Dusty
David Gordon **Slim Dusty** Kirkpatrick (13 Jun 1927 - 19 September 2003) merupakan penulis dan penyanyi lagu rakyat yang berkebangsaan Australia yang menjual melebihi lima juta keping album dan single di Australia.

Biografi ringkas
----------------

Slim dilahirkan di Kempsey, New South Wales kepada seorang penternak lembu. Beliau menggunakan nama pentas "Slim Dusty" pada tahun 1938 ketika berumur sebelas tahun. Salah seorang yang mempengaruhi muziknya pada peringkat awal ialah Jimmie Rodgers. Slim menerbitkan rekod pertamanya pada tahun 1946 ketika berumur sembilan belas tahun.

Lagunya, "*A Pub with no beer*", pada tahun 1957 menjadi lagu kegemaran ramai dan merupakan rekod terlaris oleh seorang Australia serta single emas Australia yang pertama ketika itu. Pada sepanjang kerjayanya, beliau mengumpulkan lebih banyak album emas dan platinum, berbanding dengan seniman-seniman Australia yang lain. ("*Pub With No Beer*" adalah sebuah tempat yang benar di Taylors Arm, tidak jauh dari Kempsey, tempat lahir Slim.) Pada tahun 1959 dan 1960, versi-versi Belanda dan Jerman bagi lagu tersebut menjadi lagu terlaris (malahan menjadi lagu-lagu sepanjang zaman) di Belgium, Austria, dan Jerman, disebabkan oleh usaha Bobbejaan Schoepen, penyanyi lagu rakyat, pemain gitar, serta pengasas taman hiburan. 

Dusty bukan sahaja merakamkan lagu-lagu yang ditulisnya dan penghibur-penghibur Australia yang lain, tetapi juga merakamkan sajak-sajak klasik Australia yang ditulis oleh Henry Lawson dan Banjo Patterson, diringi oleh tiun-tiun lagu yang baru untuk menarik perhatian kepada balada-balada Australia yang lama.

Pada tahun 1970, ketika Australia masih menerima darjah kebesaran British, Slim dijadikan Ahli Golongan yang Dianugerahi Darjah Empayar British (OBE) kerana sumbangannya kepada muzik. 

Pada tahun 1971, Slim memenangi 'Single Yang Terbaik' dalam Anugerah Muzik Rakyat Australia di Perayaan Muzik Rakyat Tamworth. Isteri Slim, Joy McKean, juga memenangi anugerah 'Lagu Tahun Ini' sebagai penulis lagu untuk 'Single Yang Terbaik' tersebut. Pada keseluruhannya, Slim menerima 36 "Gitar Emas" pada sepanjang kerjaya muziknya, satu rekod yang tidak pernah dicapai ketika itu.

Ketika Slim meninggal dunia pada tahun 2003, akibat kanser, beliau sedang mengerjakan album ke-106nya untuk Syarikat Rekod EMI. Ketika albumnya *Columbia Lane - the Last Sessions* diterbitkan buat pertama kali, album itu mendapat tempat kelima dalam carta-carta album Australia dan tempat pertama dalam carta-carta lagu rakyat pada 8 Mac 2004. Album itu turut mencapai emas apabila dijual dalam tempoh penjualan yang tidak melebihi dua minggu.
**Sunita Pandya Lyn Williams** (lahir 19 September 1965) ialah seorang angkasawan Amerika dan pegawai Tentera Laut Amerika Syarikat keturunan Indo-Slovenia. Beliau dahulunya memegang rekod-rekod untuk jumlah laluan angkasa oleh seorang wanita (tujuh) dan masa spacewalk untuk seorang wanita (50 jam, 40 minit) Williams telah ditugaskan ke Stesen Angkasa Antarabangsa sebagai ahli Ekspedisi 14 dan Ekspedisi 15. Pada tahun 2012, beliau berkhidmat sebagai jurutera penerbangan di Ekspedisi 32 dan kemudian komander Ekspedisi 33.

Rujukan
-------

1. ↑
2. ↑  "Spacewalking astronauts conquer stiff bolt, install key power unit on 2nd trip outside". Associated Press. 2012. Diarkibkan daripada yang asal pada September 8, 2012. Dicapai pada September 6, 2012. Unknown parameter `|dead-url=` ignored (bantuan)
 Rencana ini menggabungkan bahan domain awam daripada laman web atau dokumen bagi Pentadbiran Aeronautik dan Angkasa Kebangsaan.

Pautan luar
-----------

* NASA biography of Sunita Williams February 2008
* Berkunjung ke ISS dengan Sunita Williams November 2012
**Tripanosomiasis Afrika**  atau **penyakit tidur** ialah penyakit parasit protozoa yang menjangkiti manusia dan beberapa binatang lain. Ia disebabkan oleh sejenis parasit dari spesis *Trypanosoma brucei*. Terdapat dua jenis yang mengancam manusia, *Trypanosoma brucei gambiense* (T.b.g) dan *Trypanosoma brucei rhodesiense* (T.b.r.). T.b.g menyebabkan 98% daripada kes-kes yang dilaporkan. Kedua-dua biasanya dipindahkan melalui gigitan lalat tsetse yang dijangkiti dan biasanya didapati di kawasan-kawasan pedalaman.

Pada permulaannya, pada tahap pertama penyakit tersebut, demam, sakit kepala, gatal-gatal, dan sakit sendi akan dialami. Ini akan berlaku selama satu sehingga tiga minggu selepas digigit. Dalam tempoh berminggu-minggu sehinggalah berbulan-bulan kemudian, tahap kedua muncul apabila pesakit mengalami kekeliruan, koordinasi badan yang tidak baik, kekakuan dan masalah tidak boleh tidur. Diagnosis dibuat dengan mengesan parasit tersebut dalam calitan darah atau dalam cecair di dalam nodul limfa. Satu punktur lumbar selalunya diperlukan untuk mengetahui perbezaan antara tahap pertama dan kedua penyakit tersebut.

Untuk mengelak penyakit itu daripada semakin menular teruk, penyaringan dilakukan terhadap populasi yang menghadapi risiko jangkitan melalui ujian darah untuk T.b.g. Rawatan lebih mudah apabila penyakit tersebut dikesan dengan lebih awal sebelum terdapat simptom-simptom neurologi. Rawatan untuk tahap pertama adalah dengan ubat-ubatan seperti pentamidin atau suramin. Rawatan untuk tahap pertama juga termasuk eflornitin atau campuran nifurtimoks dan eflornitin untuk T.b.g. Sementara melarsoprol boleh digunakan untuk kedua-dua spesis, ia biasanya digunakan untuk T.b.r. kerana kesan sampingannya yang buruk.

Penyakit ini biasanya berlaku di kawasan-kawasan Afrika Subsahara, yang mengancam populasi sebanyak 70 juta orang di 36 buah negara dengan risiko mendapat penyakit ini. Dalam tahun 2010 ia sudah mengakibatkan 9,000 kematian, lebih rendah daripada 34,000 kematian dalam tahun 1990. Kira-kira 30,000 orang kini dijangkiti, dengan 7000 orang yang baru dijangkiti dalam tahun 2012. Lebih daripada 80% daripada kes ini adalah dari Republik Demokratik Congo. Tiga kejadian utama wabak penyakit ini telah tercatat dalam sejarah: pertama dari tahun 1896 sehingga tahun 1906 terutamannya di Uganda dan di Lembangan Congo dan dua dalam tahun 1920 dan tahun 1970 di beberapa negara Afrika. Binatang-binatang lain, seperti lembu, boleh dijangkiti penyakit ini dan boleh menghidapinya.
Syeikh **Wan Abdul Qadir bin Wan Abdul Rahim** (atau dipanggil **Syeikh Abdul Qadir Bukit Bayas**) ialah seorang ulama di Tanah Melayu yang berketurunan Faqih Ali Malbari, putera Raja Bugis yang mengembara menuntut ilmu sampai ke Malabar, India.seperti Syeikh Daud al-Fatani, Tok Syeikh Duyong dan Nik Wan Muhammad Kecik. Beliau berasal dari Patani, dan mendapat pendidikan di Patani dan di Makkah dan Madinah. Di antara gurunya ialah Syeikh Muhammad Shalih Ibrahim, Mufti Syafii di Makkah, dan Syeikh Ahmad al-Marzuqi. 

Dia berhijrah ke Terengganu bersama-sama rombongan Tuk Syekh Qadhi yang mengundurkan diri dari Patani berikutan serangan Siam yang menakluki kerajaan Islam Patani pada tahun 1832. Beliau mengajar agama di Terengganu, mula-mulanya di Pulau Duyong, kemudiannya di Kampung Paya Bunga dan Bukit Bayas.

Beliau meninggal dunia pada tahun 1864 di Kuala Terengganu.

Rujukan
-------

1. ↑  Tuk Syekh Bukit Bayas di Dewan Bahasa dan Pustaka
2. ↑  *Berita Harian*, 9 Mac 2009, m/s. 25.
**Syeikh Jumadil Qubro** berasal dari Samarkand, Uzbekistan, Asia Tengah. Beliau diyakini sebagai keturunan ke-10 dari al-Hussein, cucu Nabi Muhammad SAW.

Petilasan
---------

Petilasan-(*maqam*)-nya dilaporkan berada di beberapa tempat, iaitu di Semarang, Trowulan, dan di Desa Turgo (dekat Plawangan), Kecamatan Turi, Yogyakarta. Namun demikian, tidak diketahui dengan tepat di mana sebenarnya beliau dimakamkan.

Syiar Islam
-----------

Pada awalnya, Syeikh Jumadil Qubro dan kedua anaknya, Maulana Malik Ibrahim dan Maulana Ishaq, datang ke pulau Jawa. Setelah itu mereka berpisah; **Syeikh Jumadil Qubro** tetap untuk menetap di pulau Jawa meneruskan syiar Islam .

Keturunan
---------

Bila demikian, beberapa Walisongo, iaitu Sunan Ampel (Raden Rahmat) dan Sunan Giri (Raden Paku) adalah cucunya. Sunan Bonang, dan Sunan Drajad adalah buyutnya. Sunan Kudus adalah canggahnya. Jadi boleh dikatakan bahawa para Walisongo merupakan keturunan etnik Uzbek yang menetap di Pulau Jawa..

Hubungan dengan Laksamana Zheng He
----------------------------------

Menurut catatan di Goa Batu, Semarang tujuh dari sembilan para Walisongo adalah keluarga dan rakan kepada Panglima Zheng He (Cheng Ho) yang juga berasal Xinjiang / Xin Kiang, sekarang berada di wilayah China.

Rujukan
-------

1. ↑
2. ↑
**Sophiya Bhujel** (Bahasa Nepal: सोफिया भुजेल; lahir 31 Januari 1996) ialah model dan ratu cantik Nepal yang dinobatkan sebagai Miss Universe Nepal 2022. Dia akan mewakili Nepal di Miss Universe 2022.

Dia sebelum ini memenangi Miss Eco Nepal 2022 dan mewakili Nepal pada pertandingan Miss Eco International 2022 di Luxor, Mesir di mana dia menamatkan saingan dalam 21 Teratas.

Kehidupan awal dan pendidikan
-----------------------------

Bhujel dilahirkan dan dibesarkan di Kathmandu. Dia pergi ke Mount Hermon School Darjeeling di Darjeeling, India. Dia memegang ijazah sarjana muda dalam pengurusan perniagaan.

Pertandingan ratu cantik
------------------------

Pada 9 Mei 2019, Bhujel bersaing dengan 26 calon lain di Miss Nepal 2019 di Sekolah Menengah Tinggi Makmal di Kirtipur di mana dia mendapat tempat 7 Besar. Pada 21 November 2019, Bhujel mewakili Nepal di Global Asian Model 2019 di The Cove Theater of Okada Manila di Parañaque, Metro Manila, Filipina di mana dia mendapat tempat 10 Besar.

Miss Eco International 2022
---------------------------

Pada 17 Mac 2022, Pertubuhan Miss Nepal mengumumkan bahawa Bhujel akan mewakili Nepal di Miss Eco International 2022 dan bersaing dengan 39 calon lain di Jolie Ville Resort & SPA kings Island Luxor di Luxor, Mesir di mana dia mendapat tempat 21 Besar.

Miss Universe Nepal 2022
------------------------

Pada 25 Ogos 2022, Bhujel telah disahkan sebagai salah satu daripada 61 separuh akhir terbaik pertandingan itu, antara permohonan awal. Selepas uji bakat selanjutnya, Bhujel diumumkan sebagai salah satu Pengumuman Suku Akhir pada 8 Julai 2022. Selepas dipilih sebagai salah satu pengumuman separuh akhir, Bhujel terus bertanding dalam pertandingan Miss Universe Nepal 2022 yang diadakan di Hotel Yak & Yeti di Kathmandu pada 2 Ogos 2022.Dalam pertandingan itu, Bhujel mara ke 20 Teratas, kemudian 10 Teratas dan akhirnya 5 Teratas, sebelum diumumkan sebagai pemenang pertandingan dan digantikan oleh Sujita Basnet. Dia juga memenangi anugerah *Pemimpin Kesan Sosial*.

Miss Universe 2022
------------------

Sebagai pemenang pertandingan, Bhujel akan mewakili Nepal di Miss Universe 2022.

Pertandingan trivia
-------------------

| Pertandingan | Nota | Tempat | Tarikh |
| --- | --- | --- | --- |
| Miss Nepal 2019 | 7 Teratas | Laboratory H.S. School premises, Kirtipur, Nepal | 9 Mei 2019 |
| Global Asian Model 2019 | 10 Teratas | The Cove Theater of Okada Manila di Parañaque, Metro Manila, Filipina | 21 November 2019 |
| Miss Eco Nepal 2022 | Pemenang | Kathmandu, Nepal |  |
| Miss Eco International 2022 | 21 Teratas | Jolie Ville Resort & SPA kings Island Luxor di Luxor, Egypt | 17 Mac 2022 |
| Miss Universe Nepal 2022 | Pemenang | Hotel Yak & Yeti di Kathmandu, Nepal | 25 Ogos 2022 |
| Miss Universe 2022 | TBA | TBA | TBA |
|

Rujukan
-------

1. ↑  "Miss Universe Nepal 2022". Global Beauties.
2. ↑  "Sophiya Bhujel to represent at Global Asian Model 2019" (dalam bahasa Inggeris). beautypageants.indiatimes.com. 2019-11-09.
3. ↑  "Miss Universe Nepal 2022 is Sophiya Bhujel" (dalam bahasa Inggeris). PAGEANT Circle. 2022-08-25.

Pautan luar
-----------

* Sophiya Bhujel di Instagram
***The Battle of San Pietro*** ialah filem dokumentari diarahkan oleh John Huston tentang Pertempuran San Pietro Infine enam puluh kilometer dari Naples semasa Perang Dunia II. Ia difilemkan oleh Jules Buck. Ia dikeluarkan di Amerika Syarikat pada tahun 1945 tetapi dipertontonkan kepada tentera AS sebelum ini.

Pada tahun 1991, *The Battle of San Pietro* dipilih untuk pemuliharaan di Pejabat Pendaftaran Filem Nasional Amerika Syarikat oleh Perpustakaan Kongres sebagai penting dari segi "budaya, sejarah, atau estetik". 

*The Battle of San Pietro*, diarahkan oleh John Huston untuk tentera AS, 1945.

Rujukan
-------

1. ↑  "The Best World War II Documentary Was Faked", David Thomson, *New Republic*, 4 May 2014
2. ↑  Mankiewicz, Ben (8 September 2015). "Five Came Back". *TCM Spotlight*. Turner Classic Movies. Dicapai pada 15 September 2015. Cite has empty unknown parameter: `|city=` (bantuan)
3. ↑  Margolick, David (2013). *Dreadful: The Short Life and Gay Times of John Horne Burns*. NY: Other Press. m/s. 108.

Pautan luar
-----------

* *The Battle of San Pietro*  di Pangkalan Data Filem Internet (IMDb)
Kumpulan **The Azenders** merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu Inggeris. 

Kumpulan The Azenders merupakan salah satu dari kumpulan rock yang mengambil bahagian dalam pertanding di Rock The World 11 (2011), yang juga disertai oleh kumpulan Thy Regiment, kumpulan Massacre Conspiracy, kumpulan The Sphinx, kumpulan Kyoto Protocol, kumpulan Monoloque, kumpulan Bittersweet, kumpulan Pesawat, kumpulan Restraint, kumpulan Temjin, kumpulan I Revival, kumpulan Reza Salleh, kumpulan The Padangs, kumpulan Statik, kumpulan Salam Musik, kumpulan Melodisaster, kumpulan Akta Angkasa, kumpulan Maddame, kumpulan Ballad For Layla, kumpulan Daarchlea, kumpulan Apple Project, kumpulan DazMelon, kumpulan Heart-A-Tack, kumpulan Medusa, kumpulan Gabba Gabba dan, kumpulan The Jespers.

Ahli-ahli
---------

Sam - Vokalis
Kudut - Drummer

Diskografi
----------

Album
-----

* 

  

### Lagu-lagu

*

Rujukan
-------

 1. ↑  
	* Utusan Malaysia Sambutan RTW semakin dingin? Diarkibkan 2014-02-04 di Wayback Machine

Pautan luar
-----------

* Sambutan RTW semakin dingin? - Utusan Malaysia Diarkibkan 2018-08-10 di Wayback Machine
* Rock The World 11 Kali Yang Terakhir? Diarkibkan 2012-02-02 di Wayback Machine
Bagi drama adaptasi novel ini, lihat Suri Hati Mr. Pilot.

***Suri Hati Mr. Pilot*** ialah sebuah novel 2016 oleh penulis novel Malaysia, Dyla Dyna diterbitkan pada April 2016 oleh Kaki Novel. Ia telah diadaptasikan sebagai sebuah siri drama oleh Astro Ria pada 2016.

Sinopsis
--------

Pertemuan Ejaz, Mr. Pilot dan Warda membuka semula lembaran kisah dua tahun lalu. Peristiwa yang menyebabkan Warda dibuang keluarga atas kebodohan sendiri yang terlalu taasub dengan cinta Muslim!

Getar yang hadir buat jiwa Warda dan Ejaz kalut sendiri. Ejaz diasak cemburu dengan kehadiran Daniel dan Razif yang turut menyimpan perasaan istimewa pada Warda. Akhirnya dia nekad! "Ejaz nak kahwin dengan Warda. Kalau boleh secepat mungkin. Tak payah bertunang, Ejaz nak terus bernikah aje!"

Perkahwinan yang terbina mula menimbulkan bibit cinta di hati mereka. Namun tika bahagia berada di puncak, Muslim kembali menuntut cinta. Inara mula menyusun rencana. Ejaz mula diburu curiga. Hubungan yang retak menanti belah akhirnya runtuh saat satu kemalangan menimpa Ejaz dan meragut pergi semua impian dan cintanya buat Warda dan dunia penerbangan. Masih adakah lagi bahagia buat mereka? Layakkah Warda menjadi suri hati buat Mr. Pilotnya? Atau akan menjadi racun berbisa pada kebahagiaan Ejaz? "Layakkah aku menjadi suri hati buatnya?"

Adaptasi
--------

### Televisyen

Rencana utama: Suri Hati Mr. Pilot
*Suri Hati Mr. Pilot* telah diadaptasikan ke siaran TV melalui drama waktu perdana di Slot MegaDrama pada 10 Oktober 2016 di Astro Ria, dibintangi oleh Fattah Amin dan Neelofa. Drama ini berjaya memegang rekod penarafan paling tinggi, iaitu sebanyak 9.5 juta dalam sejarah drama Malaysia. Ia turut melahirkan sebuah telefilem khas Aidilfitri, *Suri Hati Mr. Pilot Raya*.

Rujukan
-------

1. ↑  Dyla Dyna (2016). *Suri Hati Mr. Pilot*. Kaki Novel. ISBN 9789670874258.
2. ↑  Suri Hati Mr. Pilot by Dyla Dyna Goodreads. Dicapai pada 1 Februari 2017.
3. ↑  Farhana Fuad (1 November 2016). "Penangan Drama Suri Hati Mr.Pilot". EH!. Dicapai pada 19 Januari 2017.
Filem **The Guardian** (bahasa Melayu harafiah ***Penjaga*** ) merupakan sebuah filem berbahasa Inggeris yang mula ditayangkan pada tahun 2006. 

Filem *The Guardian* ini telah dihasilkan di bawah arahan pengarah Andrew Davis.

Pelakon
-------

Filem *The Guardian* ini turut disertai oleh beberapa orang pelakon terkenal, antaranya adalah Kevin Costner, Ashton Kutcher, Sela Ward.

Ringkasan
---------

Pemenang pasukan renang sekolah dengan sejarah bermasalah menyertai Sekolah "A" Pengawal Persisiran Amerika Syarikat, di mana perenang penyelamat lagenda Ben Randall mengajarnya pelajaran yang sukar mengenai kehilangan, cinta, dan pengorbanan diri.

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***The Guardian (filem 2006)*** |

* *The Guardian*  di Pangkalan Data Filem Internet (IMDb)
* *The Guardian* di Allmovie
* *The Guardian* di Box Office Mojo
* *The Guardian* di Rotten Tomatoes
* The real stories of fatal Coast Guard aviation accidents
* *The Guardian* full production notes
**The Happs’** (juga dikenali sebagai **Laime Pilnīga**) merupakan kumpulan hard rock dari Riga, Latvia.

Sejarah penubuhan
-----------------

Kumpulan ini ditubuhkan di Riga pada musim bunga tahun 2006, namun segalanya bermula pada lewat musim sejuk 2005 apabila Ervins Ramins (penyanyi utama) dan Marcis Vasilevskis (gitar) memutuskan untuk menubuhkan sebuah kumpulan berasaskan rock di zaman 1970-an. Janis Olekss (bass) merupakan ahli pertama yang menyertai Ramins dan Vasilevskis. The Happs' berjaya ditubuhkan apabila Olekss menemui pemain dram, Elvijs Mamedovs, yang aktif bermain pelbagai jenis muzik dalam banyak kumpulan muzik terdahulu. 

The Happs' telah membuat kemunculan sulung pada Julai 2006 di konsert ulangtahun ke-24 kumpulan rock progresif Latvia, *Pērkons*. Pada Oktober 2006, kumpulan ini mula mengadakan persembahan mereka dengan menggunakan peralatan mereka sendiri di Riga.

Album pertama The Happs', *Dual* dikeluarkan pada tahun 2011.

Ahli
----

* Ervīns Ramiņš (penyanyi) (lahir 1 Disember 1984)
* Mārcis Vasiļevskis (gitar) (lahir 6 Februari 1987)
* Jānis Olekšs (bass) (lahir 11 Julai 1986)
* Elvijs Mamedovs (dram & & perkusi) (lahir 1 April 1981)